Grethe Authén Blom
Store norske leksikon,Historie,Historievitenskap,Historikere
Grethe Authén Blom var en norsk historiker. Hun ble cand.philol. i 1948, dr.philos. i 1968, og professor i historie ved Universitetet i Trondheim 1969–89.
Blom har i hovedsak befattet seg med norsk historie i middelalderen, og har blant annet utgitt Kongemakt og privilegier i Norge inntil 1387 (doktoravhandling 1967) og Norge i union på 1300-tallet: Kongedømme, politikk, administrasjon og forvaltning 1319–1380 (2 bind, 1992). Blom har også skrevet Hellig Olavs by. Middelalder til 1537, som er bind 1 i Trondheims historie 997–1997 (1997). Fra 1982 til 1989 var Blom den første kvinnelige preses i Det Kongelige Norske Videnskabers Selskab. Les mer i Store norske leksikon Grethe Authén Blom i Norsk biografisk leksikon Norge i høymiddelalderen Norge i senmiddelalderen Eksterne lenker Bloms publikasjoner hos Nasjonalbiblioteket